section_heading: Stanovništvo
paragraph_text: Lokve su, kao i čitav Gorski kotar već više od stotinu godina izrazito emigracijsko područje, a dugotrajna emigracija dovela je do snažne depopulacije. Iako Lokve nisu toliko izrazito depopulacijsko naselje kao većina naselja u Gorskome kotaru, ipak je 659 stanovnika popisanih 2001. g. najmanji broj žitelja toga naselja od kada se vrše službena mjerenja 1857. g.